CELEX: 62008CN0152
Language: sk
Date: 2008-04-15 00:00:00
Title: Vec C-152/08: Návrh na začatie prejudiciálneho konania, ktorý podal Tribunal Superior de Justicia de Madrid (Španielsko) 15. apríla 2008 – Real Sociedad de Fútbol S.A.D., a Nihat Kahveci/Consejo Superior de Deportes a Real Federación Española de Fútbol

5.7.2008   
            
            
               SK
            
            
               Úradný vestník Európskej únie
            
            
               C 171/16
            
         Návrh na začatie prejudiciálneho konania, ktorý podal Tribunal Superior de Justicia de Madrid (Španielsko) 15. apríla 2008 – Real Sociedad de Fútbol S.A.D., a Nihat Kahveci/Consejo Superior de Deportes a Real Federación Española de Fútbol
   (Vec C-152/08)
   (2008/C 171/28)
   Jazyk konania: španielčina
   Vnútroštátny súd, ktorý podal návrh na začatie prejudiciálneho konania
   Tribunal Superior de Justicia de Madrid
   Účastníci konania pred vnútroštátnym súdom
   
      Žalobcovia: Real Sociedad de Fútbol S.A.D. a Nihat Kahveci
   
      Žalovaní: Consejo Superior de Deportes a Real Federación Española de Fútbol
   Prejudiciálne otázky
   Je v rozpore s článkom 37 asociačnej dohody medzi Európskym hospodárskym spoločenstvom a Tureckom (1), ktorá bola podpísaná v Ankare 12. septembra 1963 a prijatá rozhodnutím Rady 64/732/EHS, ako aj s jej dodatkovým protokolom z 23. novembra 1970 (2) skutočnosť, že na takého športovca, o akého ide vo veci samej, teda profesionálneho športovca s tureckou štátnou príslušnosťou, s ktorým španielsky futbalový klub uzavrel zmluvu v súlade s vnútroštátnymi právnymi predpismi, športová federácia uplatňuje právnu úpravu, na základe ktorej môžu kluby na vnútroštátnych zápasoch využívať iba obmedzený počet hráčov pochádzajúcich z tretích krajín, ktoré nie sú členmi Európskeho hospodárskeho priestoru?
   
      (1)  Asociačná dohoda medzi Európskym hospodárskym spoločenstvom a Tureckom podpísaná v Ankare 12. septembra 1963, ktorá bola v mene Spoločenstva uzavretá, schválená a potvrdená rozhodnutím Rady 64/732/EHS z 23. decembra 1963 (Ú. v. ES 217, s. 3685; Mim. vyd. 11/001, s. 18).
   
      (2)  Dodatkový protokol podpísaný v Bruseli 23. novembra 1970, ktorý bol v mene Spoločenstva uzavretý, schválený a potvrdený nariadením Rady (EHS) č. 2760/72 z 19. decembra 1972 (Ú. v. ES L 293, s. 1; Mim. vyd. 11/001, s. 213).